ഭാര്യയുടെ കാമുകനെ ഭര്ത്താവ് വെടിവെച്ചു ചെങ്ങന്നൂര്: ഭാര്യയുടെ കൂടെ താമസിച്ചിരുന്ന അവളുടെ കാമുകനെ ഭര്ത്താവ് വെടിവെച്ചു. കഴിഞ്ഞ ദിവസമാണ് ചെങ്ങന്നൂരില് സംഭവം നടന്നത്. കാമുകന്്റെ വീട്ടിലെത്തിയ ഭര്ത്താവ് എയര് ഗണ് ഉപയോഗിച്ച് യുവാവിന്റെ തുടയില് വെടിവെക്കുകയായിരുന്നു. ഭര്ത്താവും ഭാര്യയും അകന്നു ജീവിക്കുകയാണ്. ഇവരുടെ വിവാഹമോചനത്തിനുള്ള നിയമ നടപടികള് പുരോഗമിക്കുന്നതിനിടെയാണ് കോട്ടയം സ്വദേശിയായ ഭര്ത്താവ് ചെങ്ങന്നൂരിലെ കാമുകന്റെ വീട്ടിലെത്തിയത്. ഇയാളുടെ ഭാര്യ യുവാവിനൊപ്പം താമസിച്ചുവരികയായിരുന്നു. വീട്ടിലെത്തിയ ഭര്ത്താവ് ഭാര്യയോടും അവളുടെ കാമുകനോടും വാക്കുതര്ക്കത്തില് ഏര്പ്പെട്ടു. തുടര്ന്നാണ് ആക്രമണത്തിലേക്ക് തിരിഞ്ഞത്. രണ്ടാമത്തെ വെടിയിലാണ് തുടയില് പരിക്കേറ്റത്. യുവാവ് പിന്നീട് തിരുവല്ലയിലെ സ്വകാര്യ മെഡിക്കല് കോളേജില് ചികിത്സ തേടിയതോടെയാണ് സംഭവം പുറത്തുവന്നത്. പക്ഷേ സംഭവത്തില് പരാതി കിട്ടിയിട്ടില്ലെന്നാണ് ചെങ്ങന്നൂര് പോലീസ് പറയുന്നത്.